**Előterjesztés**

**Micro elektromos hálózati mintaprojekt előkészítése Telki községben”**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: --

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki Önkormányzata szervezésében Telkiben a Budakörnyéki Önkormányzati Társulás településvezetőinek részvételével a tavalyi év elején került sor egy a jövőbe mutató, komplex, regionális energetikai és környezeti programot, egy úgynevezett körkörös önfenntartó térségi koncepciót bemutató előadásra. A program teoretikusa Fecske Károly városenergetikus szakember volt.

A települési együttműködésen alapuló, körkörös gazdasági modell a helyi villamosenergia-termelést és -tárolást, a hulladékok szelektálását és hasznosítását, valamint a termelt energia helyi felhasználási lehetőségeit járja körül.

Az önkormányzat környezetvédelmi feladatok ellátásában szakértő közreműködőként kijelölt Fóris Ferenc a projekt támogatását javasolta az önkormányzatnak.

A jelenlévő települések közül egyedül Telki mutatott nyitottságot a fenti téma és a mintaprojektbe történő részvétel tekintetében, és el is határozta, hogy a projektben részt kíván venni.

Az Innovációs és Technológiai Minisztériuma által 2020.év év végén meghirdetett pályázat keretében az önkormányzat mint pályázat kívánt indulni. Az előkészítés során azonban a projektgazdával történt egyeztetések során kiderült, hogy Telki önállóan nem, csak mint együttműködő partner tud részt vállalni a minta projektben.

A pályázatot a Nemzeti fejlesztési és Forráskoordinációs Ügynökség Zrt . nyújtotta be. A Nemzeti Fejlesztési és Forráskoordinációs Ügynökség Zrt. az év végén támogatást nyert az Innovációs és Technológiai Minisztériumtól ,, Micro elektromos hálózati mintaprojekt előkészítése Telki községben ,, című projekt megvalósítására.

Telki részéről a projekt megvalósításában való közreműködés, a települési energia mérleg és térkép létrehozására, adatszolgáltatásra, valamint a szabályozói és szolgáltató oldali partnerség előkészítésére vonatkozik. A fenti adatokon alapuló modellszámítások, tanulmány összeállítása az NFFKÜ feladata.

Az önkormányzatra háruló feladatok nagyrészt adatszolgáltatások nyújtása. Adatállományok összegyűjtése, rendszerezése és átadása, valamint az intelligens hálózati projekt közösségbe vonásának biztosítása formájában valósul meg.

A pályázat bruttó 1.500.000.- Ft támogatási részt biztosított a fenti feladatok ellátására.

A fenti feladatokban közreműködésre külső közreműködő igénybevételére szükség, melynek költségét a támogatási összegből kell biztosítani.

Javaslom az együttműködési megállapodás megkötését a Nemzetközi Fejlesztési és Forráskoordinációs Ügynökség Zrt -el.

Telki, 2021. február 17.

Deltai Károly

Polgármester

**Határozati javaslatok**

**Telki község**

**Képviselő-testülete**

**/2021. (II. .) Öh. számú**

**Határozata**

**,,Micro elektromos hálózati mintaprojekt előkészítése Telki községben”**

Magyarország Kormánya a 27/2021. (I.29.) Kormányrendeletében 2021. február 8. napjától veszélyhelyzetet hirdetett ki, a katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§. (4) bekezdésben kapott felhatalmazás alapján Telki község Önkormányzat képviselő-testületének feladat és határkörében eljárva a következő döntést hozom:

**Telki Község Önkormányzata** együttműködési megállapodást **köt a** Nemzetközi Fejlesztési és Forráskoordinációs Ügynökség Zrt-vel a ,,Micro elektromos hálózati mintaprojekt előkészítése Telki községben” tárgyú projektben való együttműködésre.

Felelős: Polgármester

Határidő: azonnal